Dokumenterer feil på 6 av 10 nye VA-anlegg | Norva24
Dokumenterer feil på 6 av 10 nye VA-anlegg | Norva24
KONTAKT OSS
Bærekraft
Tjenester
Investor
Om oss
Kontakt
Bestill
Våre tjenester
Bestill direkte
Finn avdeling
Bærekraft
Investor
Min tank
Om oss


Dokumenterer feil på 6 av 10 nye VA-anlegg
Rørinspektører finner feil på nærmere 60 prosent av alle nyanlegg. Det var det skremmende høye antallet feil rørinspektør Christoffer Henriksen fra Norva24 Sørmiljø kunne presentere under VA-konferansen i Molde i regi av Driftsassistansen for Møre og Romsdal.
Bildet: To blad Henriksen fra Norva24 Sørmiljø, senior Per Sigve (t.v) og junior Christoffer tok for seg henholdsvis trykkprøving av vannledninger og kvalitetssikring av nyanlegg under VA-konferansen i Molde. Foto: Odd Borgestrand
Christoffer Henriksen har 10 års erfaring som rørinspektør og tall fra 2020 og hittil i 2021 viser en feilprosent på 58.4 av de oppdrag Norva24 Sørmiljø har gjennomført i sitt eget distrikt. Han nøler ikke med å slå fast at feilene i hovedsak skyldes slurv av utførende aktører på de ulike prosjektene. Riktignok er de fleste feilene av mindre alvorlig karakter, men finner man først en feil på et prosjekt er det nærmest garantert at man finner flere feil, sier Henriksen.
Norsk vannbransje har et uttalt mål
om at anlegg skal prosjekteres og etableres i et hundreårs perspektiv. Små feil reduserer levetiden, og store feil betyr i mange tilfeller at anlegget må erstattes allerede etter få år.
-Blant de feilene som går igjen på ledningsnett er deformasjoner. Det er alltid hvite merker på et punkt med deformasjon, men det er ikke alltid deformasjon om vi ser et hvitt merke. PP-rør har ofte slik merker uten at det er noen feil. Det er vanskelig å peke ut grunnen til deformasjonen, forklarte Henriksen.
Forskjøvet skjøt er også en gjenganger. Plastrørprodusentene i Norden har utarbeidet en egen leggeanvisning for skjøting av rør, men det er ikke alle som har fått med seg denne anvisningen.
-En vanlig feil er at skuffen på gravemaskinen blir benyttet under skjøting av rør, noe som i mange tilfeller medfører alvorlige feil. Som rørinspektører ser vi dessverre mye rart, slo Henriksen fast.
Han trakk fram svanker og motfall som også er blant gjengangerne. Det samme gjelder feil på tilkoblinger. En av utfordringene her er innstukket tilkobling som er kommet for langt inn på hovedledning. Tilkobling rett oppstrøm av bend blir ofte en utfordring for spyling og rørinspeksjon.
Det er en selvfølge at kvalitetskontrollen
skal skje før anlegget er ferdig med asfalt og kantstein. Henriksen var tydelig på at en uavhengig tredjepartskontroll er helt avgjørende for å redusere feilprosenten på nyanlegg. Han er forundret over at entreprenører stiller spørsmål ved om det er nødvendig å spyle en ledning før inspeksjon. Entreprenøren vil gjerne spare de små kostnadene ved leie av bil uten å informere ledningseier.
-I anbudspapirene står det ofte at entreprenøren selv står ansvarlig for å kontrollere anlegget. Som seriøs aktør forventer vi at kommunen benytter en uavhengig tredjepartskontroll. Hvor god er sluttkontrollen når den inngår i entreprenørkontrakten, spurte Henriksen retorisk.
Rørinspektøren skal være tro mot rørene og ikke mot entreprenøren, slo han fast
-Ingen kjøper en ny bil med skade. Det samme bør skje med ledningsnettet, konkluderte han. Rørinspeksjon Norge har nå opprettet en egen faggruppe for å fokusere på nødvendigheten og viktigheten av uavhengig tredjepartskontroll, og kanskje kan dette slå ut i en noe lavere feilprosent i løpet av få år.
Under konferansen i Molde
fulgte for øvrig Christoffer Henriksens far, Per Sigve, opp med en grundig innføring i trykkprøving av vannledninger. Også på dette feltet «syndes» det mye, både når det gjelder selve trykkprøvingen, desinfeksjonen og gjennomføring av vannanalyser. Det er ingen quick fix når det gjelder å sikre godt drikkevann. Slurv og dårlig håndverk er en gjenganger også på dette området, mener den erfarne kontrolløren, som foreleste om hva som er viktig og nødvendig for å unngå at folk blir syke som følge av nettopp dårlig fagarbeid. Det tar tre døgn å gjennomføre en kvalitetssikret god vannprøve fra analysen starter til vannet kan godkjennes, opplyste Henriksen senior.
NORVA24
Administrasjon Konsern
Administrasjon Norge
Administrasjon Sverige
Administrasjon Danmark
Administrasjon Tyskland
Jobb i Norva24
Cookie Policy
Fagbloggen
Styret
Leveringsbetingelser
Presseartikler
Personvernerklæring
HMS, kvalitet, bærekraft og sertifiseringer
Min tank
Norge
Norva24 Bergen Rørinspeksjon
Norva24 Birkeland
Norva24 Flagstad
Norva24 Grenland
Norva24 Kjelsberg Transport
Norva24 Miljøservice
Norva24 Ringerike
Norva24 Drammen
Norva24 Spyleteknikk
Norva24 Sørmiljø
Norva24 Øst
Norva24 Østfold Høytrykk
Tyskland
Norva24 Tyskland
Danmark
Norva24 Danmark
Sverige
Norva24 Sverige
Copyright Norva 24 AS © 2017. Norva24.no bruker cookies slik at vi kan gjøre våre nettsider bedre. Bruk siden som normalt for å akseptere bruk av cookies.
Org.nr: 914 881 463